**PRAVIDLÁ FOLKLÓRNEJ PREHLIADKY**

**XXVII. OSTATKI-FAŠIANGY KREMPACHY 2023**

**Organizátor:**

**Spolok Slovákov v Poľsku**

**Spolu usporiadatelia:**

Miestna skupina Spolku Slovákov v Krempachoch

Slovenský inštitút vo Varšave

Centrum slovenskej kultúry v Novej Belej

**„OSTATKI-FAŠIANGY Krempachy 2023**” sú folklórnou prehliadkou, ktorá sa v roku 2023 uskutoční v kultúrnom dome v Krempachoch, v dňoch 11. – 12. februára. Program bude pozostávať zo súťaží: sólistov – spevákov, speváckych skupín, sólistov – inštrumentalistov, ľudových kapiel a taktiež z prezentácie tradičných zvykov a obradov, ktoré sú kultivované regionálnymi súbormi na spišskom Zamagurí a hornej Orave v Poľsku, pričom ich cieľom je udržiavanie a kultivovanie národnej identity slovenskej národnostnej menšiny v krajanskom prostredí.

**11. februára 2023 (sobota)**

**Súťažné kategórie:**

**sólový spevák** bez hudobného sprievodu, čas vystúpenia **do 5 minút,**

**spevácka skupina** (2-5 osôb) bez hudobného sprievodu, čas vystúpenia **do 5 minút,**

**sólista – inštrumentalista**, čas vystúpenia **do 5 minút,**

**ľudová kapela** (2-5 osôb), čas vystúpenia **do 5 minút.**

Súťaže sa konajú v nasledovných vekových kategóriách:

* deti a mládež do 17 rokov (v tejto kategórii prosíme uviesť koľko má súťažiaci rokov),
* dospelí.

1. Účastníci prezentujú najviac dve piesne alebo dve diela, z ktorých minimálne jedno musí byť v slovenčine.
2. **Podmienkou účasti na súťaži** je zaslanie prihlášky (karta účastníka) spolu s vyhlásením vo veci autorských práv a GDPR na adresu:

**Spolok Slovákov v Poľsku**

**ul. św. Filipa 7, 31-150 Krakov**

tel. 12 632 66 04, 12 634 11 27

respektíve na:

e-mail: **zg@tsp.org.pl**

**V TERMÍNE DO DŇA 5.2.2023**

1. Účastník môže vystupovať **len v jednej súťažnej kategórii.**
2. Vystúpenia bude hodnotiť odborná porota menovaná organizátorom súťaže.
3. Všetci účastníci súťaže získajú pamätný diplom a odmenu.

**12. februára 2023 (nedeľa)**

**Súťažné kategórie:**

**detské súbory**, čas vystúpenia **10 - 15 minút**,

**mládežnícke súbory a dospelí**, čas vystúpenia **10 - 15 minút**.

1. V rámci prezentácie zvyku a obradu môžu byť prezentované tance, spev a hudba, s tým, že budú prezentované aj tradičné slovenské piesne.
2. Doba prezentácie zvykoslovných pásiem do **15 minút**.
3. Súbory, ktoré budú prezentovať výhradne tance a spev – čas vystúpenia **do 10 minút**.
4. Vystúpenia bude hodnotiť odborná porota menovaná organizátorom súťaže.
5. Súbory budú odmenené diplomami, vecnými a finančnými odmenami.
6. **Podmienkou účasti na súťaži** je zaslanie prihlášky (karta účastníka) spolu s vyhlásením vo veci autorských práv a GDPR na adresu:

**Spolok Slovákov v Poľsku**

**ul. św. Filipa 7, 31-150 Kraków**

tel. 12 632 66 04, 12 634 11 27

respektíve na:

e-mail: **zg@tsp.org.pl**

**V TERMÍNE DO DŇA 5.2.2023**

Účastník podaním prihlášky na súťažnú prehliadku „XXVII. OSTATKI-FAŠIANGY KREMPACHY 2023“ dáva vyhlasovateľovi súťaže Spolku Slovákov v Poľsku súhlas so spracovaním osobných údajov, fotografických záberov, nahrávok a ich publikáciu na stránkach časopisu Život a na facebookovej i internetovej stránke usporiadateľa.

**Súhlas pre účely spracovania osobných údajov spojených s organizáciou Folklórnej prehliadky OSTATKI-FAŠIANGY KREMPACHY 2023**:

Účastníci prehliadky prenášajú autorské a majetkové práva (bez práva na úhradu) k vystúpeniam, ktoré budú prezentované počas XXVII. folklórnej prehliadky Ostatky-Fašiangy Krempachy 2023, pre účely ich využitia Spolkom Slovákov v Poľsku a spolu usporiadateľmi, pre potreby spojené s realizovanou kultúrnou, propagačnou, mediálnou a publikačnou činnosťou, a to tak v médiách, ako aj na sociálnych sieťach.

**Spravovanie osobných údajov:**

Správcom osobných údajov je Spolok Slovákov v Poľsku so sídlom na ul. św. Filipa 7, 31-150 Kraków. Osobné údaje budú získavané a spracované pre potreby náboru súťažiacich účastníkov prehliadky, jej propagácie a taktiež pre účely archivácie, v súlade s nariadením 679/2016/UE pomenovaným ako GDPR.

**Mediálny patronát:** Redakcia Život